Market Timing P.M. – บล.กสิกรไทย
Support : 1690, 1680 Resistance : 1700-1703, 1710 SET เ …
19 มิ.ย. 2562

Support : 1690, 1680
Resistance : 1700-1703, 1710
SET เคลื่อนไหวอยู่ระหว่าง 1691-1700 ขณะที่ ปิดตลาดในช่วงเช้าอยู่ที่ระดับ 1700.27 จุด เพิ่มขึ้น 16.67 จุด หรือ +0.99% ด้วยมูลค่าการซื้อขายรวม 4.40 หมื่นล้านบาท
เช้านี้ SET เปิดกระโดดเข้าหาแนวต้านบริเวณ 1700 และปิดที่บริเวณดังกล่าว ด้านสัญญาณของ RSI ระดับชั่วโมง ยกตัวเข้าสู่เขตซื้อมาก จึงประเมิน Upside ช่วงสั้นของ SET เริ่มจำกัด โดยยังไม่น่าจะผ่านแนวต้านบริเวณ 1700-1703 ได้และเกิดการถดถอยตัวลง ซึ่งน่าใช้เป็นจังหวะในการแบ่งขายมาบางส่วน โดยมีระดับแนวรองรับที่ 1690 และ 1680 ตามลำดับ
TOP ระดับวัน หลังจากที่ราคาได้อ่อนตัวลงมาสร้างฐานบริเวณจุดต่ำที่ 58.5 ก็ได้มีการยกตัวข้ามผ่านขอบของฐาน พร้อมด้วย vol ที่เพิ่มสูงขึ้น ด้านสัญญาณของ MACD ไต่ระดับขึ้นเหนือ Signal line ในแดนลบ และมีแนวโน้มเข้าสู่แดนบวก สร้างโอกาสที่ราคาจะยกต้วขึ้นต่อเข้าหาแนวต้านเชิงการวัดบริเวณ 38.2% แนะซื้อเก็งกำไร โดยมีเป้าหมายการทำกำไรที่บริเวณ 64 และ 66 ขณะที่ใช้การถอยตัวหลุด 60 เป็น stop loss